TASCO "2020Q1

บริษัท ทิปโก้แอสฟัลท์ จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2563

1.	ข้อมูลทั่วไป

1.1	การแพร่ระบาดของโรคติดเชื้อไวรัสโคโรนา 2019

สถานการณ์แพร่ระบาดของไวรัสโควิด-19 ที่ปัจจุบันได้ส่งผลกระทบขยายวงกว้างขึ้นอย่างต่อเนื่อง ส่งผลให้เกิดการชะลอตัวของเศรษฐกิจรวมถึงความผันผวนของราคาน้ำมัน กลุ่มบริษัทได้ประเมินผลกระทบจากสถานการณ์ดังกล่าวที่มีต่อการดำเนินงานของกลุ่มบริษัทในภาพรวมแล้วพบว่าสถานการณ์ดังกล่าวมีผลกระทบต่อมูลค่าของสินค้าคงเหลือและตราสารอนุพันธ์ที่เกี่ยวข้องกับการประกันความเสี่ยงราคาสินค้าของกลุ่มบริษัท ซึ่งกลุ่มบริษัทได้บันทึกปรับมูลค่าของสินค้าคงเหลือและมูลค่ายุติธรรมของตราสารอนุพันธ์ดังกล่าวเพื่อสะท้อนผลกระทบดังกล่าวในงบการเงินรวมระหว่างกาล ณ วันสิ้นรอบระยะเวลารายงานแล้ว อย่างไรก็ตาม ฝ่ายบริหารของกลุ่มบริษัทจะติดตามความคืบหน้าของสถานการณ์ดังกล่าวและประเมินผลกระทบทางการเงินเกี่ยวกับมูลค่าของสินทรัพย์ ประมาณการหนี้สินและหนี้สินที่อาจเกิดขึ้นอย่างต่อเนื่อง

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาลโดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการใน                                          งบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และ                                   งบกระแสเงินสด ในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                 งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท ทิปโก้แอสฟัลท์ จำกัด (มหาชน) และบริษัทย่อยและได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2562

1.4	มาตรฐานการรายงานทางการเงินใหม่ที่เริ่มมีผลบังคับใช้ในงวดปัจจุบัน

ในระหว่างงวด กลุ่มบริษัทได้นำมาตรฐานการรายงานทางการเงินและการตีความมาตรฐานการรายงาน                 ทางการเงินฉบับปรับปรุง (ปรับปรุง 2562) และฉบับใหม่ จำนวนหลายฉบับ ซึ่งมีผลบังคับใช้สำหรับ                                    งบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563 มาถือปฏิบัติ มาตรฐาน                                  การรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐาน                                           การรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติ                                                     ทางการบัญชีและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของกลุ่มบริษัท อย่างไรก็ตาม มาตรฐานการรายงานทางการเงินฉบับใหม่ซึ่งได้มีการเปลี่ยนแปลงหลักการสำคัญ สามารถสรุปได้ดังนี้

มาตรฐานการรายงานทางการเงิน กลุ่มเครื่องมือทางการเงิน

มาตรฐานการรายงานทางการเงิน กลุ่มเครื่องมือทางการเงิน ประกอบด้วยมาตรฐานและการตีความมาตรฐาน จำนวน 5 ฉบับ ได้แก่

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของ         ตราสารทางการเงิน ลักษณะของกระแสเงินสดตามสัญญาและแผนธุรกิจของกลุ่มบริษัท (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงินโดยใช้แนวคิดของผลขาดทุนด้านเครดิตที่คาดว่าจะเกิดขึ้น และหลักการเกี่ยวกับการบัญชีป้องกันความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน

การนำมาตรฐานกลุ่มนี้มาถือปฏิบัติมีผลกระทบต่องบการเงินของกลุ่มบริษัทจากการรับรู้รายการผลขาดทุนด้านเครดิต กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินโดยไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน กลุ่มบริษัทจะใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุสำหรับลูกหนี้การค้า

กลุ่มบริษัทนำมาตรฐานการรายงานทางการเงินกลุ่มนี้มาถือปฏิบัติโดยรับรู้ผลกระทบสะสมของการนำมาตรฐานการรายงานทางการเงินกลุ่มนี้มาถือปฏิบัติครั้งแรกโดยปรับปรุงกับกำไรสะสม ณ วันที่                                            1 มกราคม 2563 และไม่ปรับย้อนหลังงบการเงินปีก่อนที่แสดงเปรียบเทียบ

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงินระหว่างกาลข้อ 2

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และ                                      การตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า 12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี ฉบับที่ 17 ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุน

กลุ่มบริษัทนำมาตรฐานการรายงานทางการเงินฉบับนี้มาถือปฏิบัติโดยรับรู้ผลกระทบสะสมของการนำมาตรฐานการรายงานทางการเงินฉบับนี้มาถือปฏิบัติครั้งแรกโดยปรับปรุงกับกำไรสะสม ณ วันที่                                1 มกราคม 2563 และไม่ปรับย้อนหลังงบการเงินปีก่อนที่แสดงเปรียบเทียบ

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงินระหว่างกาลข้อ 2

1.5	นโยบายการบัญชีที่สำคัญ

งบการเงินรวมระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน               งบการเงินรวมสำหรับปีสิ้นสุดวันที่ 31 ธันวาคม 2562 ยกเว้นการเปลี่ยนแปลงนโยบายการบัญชีเรื่องเครื่องมือทางการเงินและสัญญาเช่า

1.5.1	เครื่องมือทางการเงิน

การจัดประเภทรายการและวัดมูลค่า

สินทรัพย์ทางการเงินประเภทตราสารหนี้วัดมูลค่าด้วยมูลค่ายุติธรรมผ่านกำไรหรือขาดทุน มูลค่ายุติธรรมผ่านกำไรขาดทุนเบ็ดเสร็จอื่น หรือราคาทุนตัดจำหน่าย การจัดประเภทดังกล่าวจะขึ้นอยู่กับโมเดลธุรกิจของกลุ่มบริษัทในการจัดการสินทรัพย์ และลักษณะของกระแสเงินสดตามสัญญาของสินทรัพย์ทางการเงินนั้น

หนี้สินทางการเงินจัดประเภทรายการและวัดมูลค่าด้วยวิธีราคาทุนตัดจำหน่าย

ตราสารอนุพันธ์จัดประเภทรายการและวัดมูลค่าด้วยมูลค่ายุติธรรมผ่านกำไรหรือขาดทุน ยกเว้นสัญญาอนุพันธ์ที่ใช้สำหรับการบัญชีป้องกันความเสี่ยง

การด้อยค่าของสินทรัพย์ทางการเงิน

กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินที่วัดมูลค่าด้วยวิธีราคาทุนตัดจำหน่าย โดยไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน กลุ่มบริษัทพิจารณาการเปลี่ยนแปลงในความเสี่ยงด้านเครดิตของสินทรัพย์ทางการเงินเป็นระดับ และกำหนดวิธีการวัดค่าเผื่อผลขาดทุนด้านเครดิตและการคำนวณดอกเบี้ยที่แท้จริงที่แตกต่างกันในแต่ละระดับ โดยมีข้อยกเว้นสำหรับลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ ซึ่งกลุ่มบริษัทใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุ

การบัญชีป้องกันความเสี่ยง

กลุ่มบริษัทพิจารณากรณีที่เข้าเงื่อนไขของการบัญชีป้องกันความเสี่ยง ดังนี้

หากเป็นการป้องกันความเสี่ยงในกระแสเงินสด การเปลี่ยนแปลงในมูลค่ายุติธรรมของเครื่องมือป้องกันความเสี่ยงส่วนที่มีประสิทธิผลจะรับรู้ในกำไรขาดทุนเบ็ดเสร็จอื่น ส่วนการเปลี่ยนแปลงในมูลค่ายุติธรรมของเครื่องมือป้องกันความเสี่ยงส่วนที่ไม่มีประสิทธิผลจะรับรู้ในกำไรหรือขาดทุน

1.5.2	สัญญาเช่า

สินทรัพย์สิทธิการใช้

กลุ่มบริษัทรับรู้สินทรัพย์สิทธิการใช้ ณ วันที่สัญญาเช่าเริ่มมีผล สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสม ผลขาดทุนจากการด้อยค่าสะสม และปรับปรุงด้วยการวัดมูลค่าของหนี้สินตามสัญญาเช่าใหม่ ราคาทุนของสินทรัพย์สิทธิการใช้ประกอบด้วยจำนวนเงินของหนี้สินตามสัญญาเช่าจากการวัดมูลค่าเริ่มแรก ต้นทุนทางตรงเริ่มแรกที่เกิดขึ้น จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเช่าเริ่มมีผล และหักด้วยสิ่งจูงใจตามสัญญาเช่าที่ได้รับ

หากกลุ่มบริษัทไม่มีความเชื่อมั่นอย่างสมเหตุสมผลว่าความเป็นเจ้าของในสินทรัพย์อ้างอิงจะถูกโอนให้แก่กลุ่มบริษัทเมื่อสิ้นสุดอายุสัญญาเช่า สินทรัพย์สิทธิการใช้จะถูกคิดค่าเสื่อมราคาโดยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดของอายุการให้ประโยชน์ของสินทรัพย์สิทธิการใช้หรือวันสิ้นสุดอายุสัญญาเช่าแล้วแต่วันใดจะเกิดขึ้นก่อน

หนี้สินตามสัญญาเช่า

ณ วันที่สัญญาเช่าเริ่มมีผล กลุ่มบริษัทรับรู้หนี้สินตามสัญญาเช่าด้วยมูลค่าปัจจุบันของจำนวนเงินที่ต้องจ่ายตามสัญญาเช่า คิดลดด้วยอัตราดอกเบี้ยตามนัยของสัญญาเช่าหรืออัตราดอกเบี้ยเงินกู้ยืมส่วนเพิ่มของกลุ่มบริษัท หลังจากวันที่สัญญาเช่าเริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นโดยสะท้อนดอกเบี้ยจากหนี้สินตามสัญญาเช่าและลดลงโดยสะท้อนการจ่ายชำระตามสัญญาเช่าที่จ่ายชำระแล้ว นอกจากนี้ มูลค่าตามบัญชีของหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงหรือประเมินสัญญาเช่าใหม่

สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ

จำนวนเงินที่ต้องจ่ายตามสัญญาเช่าที่มีอายุสัญญาเช่า 12 เดือนหรือน้อยกว่านับตั้งแต่วันที่สัญญาเช่าเริ่มมีผล หรือสัญญาเช่าซึ่งสินทรัพย์อ้างอิงมีมูลค่าต่ำ จะถูกรับรู้เป็นค่าใช้จ่ายตามวิธีเส้นตรงตลอดอายุสัญญาเช่า

2.	ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการรายงานทางการเงินใหม่                              มาถือปฏิบัติ

ตามที่กล่าวในหมายเหตุประกอบงบการเงินระหว่างกาลข้อ 1.4 กลุ่มบริษัทได้นำมาตรฐานการรายงานทางการเงินกลุ่มเครื่องมือทางการเงิน และมาตรฐานการรายงานทางการเงิน ฉบับที่ 16 มาถือปฏิบัติในระหว่างงวดปัจจุบัน โดยกลุ่มบริษัทได้เลือกปรับผลสะสมจากการเปลี่ยนแปลงโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงินงวดก่อนที่แสดงเปรียบเทียบ

ผลกระทบต่อกำไรสะสม ณ วันที่ 1 มกราคม 2563 จากการเปลี่ยนแปลงนโยบายการบัญชีเนื่องจากการนำมาตรฐานเหล่านี้มาถือปฏิบัติ แสดงได้ดังนี้

2.1	เครื่องมือทางการเงิน

ผลกระทบของการรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินที่มีผลต่อกำไรสะสม ณ วันที่ 1 มกราคม 2563 จากการนำมาตรฐานการรายงานทางการเงินกลุ่มเครื่องมือทางการเงินมาถือปฏิบัติครั้งแรก มีจำนวนทั้งสิ้น 27 ล้านบาท (เฉพาะบริษัทฯ: 3 ล้านบาท)

ณ วันที่ 1 มกราคม 2563 กลุ่มบริษัทได้จัดประเภทรายการและวัดมูลค่าของสินทรัพย์ทางการเงินและหนี้สินทางการเงินตามที่กำหนดในมาตรฐานการรายงาน                                     ทางการเงิน ฉบับที่ 9 ด้วยราคาทุนตัดจำหน่าย ยกเว้นสินทรัพย์ทางการเงินและหนี้สินทางการเงินดังต่อไปนี้

2.2	สัญญาเช่า

การนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก กลุ่มบริษัทรับรู้หนี้สินตามสัญญาเช่าสำหรับสัญญาเช่าที่เคยจัดประเภทเป็นสัญญาเช่าดำเนินงานด้วยมูลค่าปัจจุบันของเงินจ่ายชำระตามสัญญาเช่าที่เหลืออยู่คิดลดด้วยอัตราดอกเบี้ยเงินกู้ยืมส่วนเพิ่มของกลุ่มบริษัท ณ วันที่ 1 มกราคม 2563 สำหรับสัญญาเช่าที่เคยจัดประเภทเป็นสัญญาเช่าเงินทุน กลุ่มบริษัทรับรู้มูลค่าตามบัญชีของสินทรัพย์และหนี้สินตามสัญญาเช่าด้วยมูลค่าตามบัญชีเดิมก่อนวันที่นำมาตรฐานการรายงานทางการเงิน ฉบับที่ 16                                  มาถือปฏิบัติครั้งแรก

รายการปรับปรุงและการจัดประเภทรายการสินทรัพย์สิทธิการใช้ จากการนำมาตรฐานการรายงาน                          ทางการเงิน ฉบับที่ 16 มาถือปฏิบัติครั้งแรก ณ วันที่ 1 มกราคม 2563 สรุปได้ดังนี้

3.	ลูกหนี้การค้าและลูกหนี้อื่น

4.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างกลุ่มบริษัทและบุคคลหรือกิจการที่เกี่ยวข้องกัน ณ วันที่ 31 มีนาคม 2563 และวันที่                     31 ธันวาคม 2562 มีรายละเอียดดังนี้

ยอดคงค้างและการเคลื่อนไหวของเงินให้กู้ยืมและเงินกู้ยืมระหว่างกลุ่มบริษัทและกิจการที่เกี่ยวข้องกัน              มีรายละเอียดดังนี้

ค่าตอบแทนกรรมการและผู้บริหาร

กลุ่มบริษัทมีค่าใช้จ่ายผลประโยชน์พนักงานของกรรมการและผู้บริหารสำหรับงวดสามเดือนสิ้นสุดวันที่   31 มีนาคม 2563 และ 2562 ดังต่อไปนี้

ภาระค้ำประกันกับกิจการที่เกี่ยวข้องกัน

กลุ่มบริษัทมีภาระจากการค้ำประกันให้กับกิจการที่เกี่ยวข้องกันตามที่กล่าวไว้ในหมายเหตุประกอบ                         งบการเงินระหว่างกาลข้อ 9

5.	สินค้าคงเหลือ

รายการเปลี่ยนแปลงของบัญชีปรับลดราคาทุนของสินค้าคงเหลือให้เป็นมูลค่าสุทธิที่จะได้รับสำหรับ      งวดสามเดือนสิ้นสุดวันที่ 31 มีนาคม 2563 สรุปได้ดังนี้

6.	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดสามเดือนสิ้นสุดวันที่ 31 มีนาคม 2563สรุปได้ดังนี้

7.	เจ้าหนี้การค้าและเจ้าหนี้อื่น

8.	เงินกู้ยืมระยะยาวจากสถาบันการเงิน

การเปลี่ยนแปลงของบัญชีเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2563                                         มีรายละเอียดดังนี้

เงื่อนไขของสัญญาเงินกู้

บริษัทย่อยต้องปฏิบัติตามเงื่อนไขบางประการภายใต้สัญญาเงินกู้ยืมระยะยาว เช่น การดำรงอัตราส่วนทางการเงิน การขอหนังสือค้ำประกันจากกลุ่มบริษัท การให้กู้ยืมเงินแก่กิจการที่เกี่ยวข้องกัน ข้อจำกัดเกี่ยวกับการจ่ายเงินปันผล การดำรงสัดส่วนของผู้ถือหุ้นและข้อจำกัดในการก่อภาระหนี้ระยะยาวเพิ่มเติม เป็นต้น

9.	วงเงินสินเชื่อ

วงเงินสินเชื่อที่กลุ่มบริษัทได้รับจากสถาบันการเงินมีหลักประกันดังต่อไปนี้

ก)	การค้ำประกันโดยบริษัทฯ บริษัทย่อย และผู้ถือหุ้นของบริษัทย่อย

ข)	การจำนำ/จำนองสินทรัพย์ของบริษัทย่อย โดย ณ วันที่ 31 มีนาคม 2563 และวันที่ 31 ธันวาคม 2562 สินทรัพย์ดังกล่าวมีมูลค่าสุทธิตามบัญชีสรุปได้ดังนี้

ค)	การมีข้อจำกัดว่ากลุ่มบริษัทจะไม่ก่อให้เกิดภาระผูกพันต่อทรัพย์สิน

ง)	หนังสือให้การสนับสนุนทางการเงินซึ่งกลุ่มบริษัทได้ออกให้แก่ธนาคารต่างๆ

จ)	บริษัทฯยินยอมให้บริษัทย่อยร่วมใช้วงเงินสินเชื่อของบริษัทฯ โดยบริษัทฯต้องลงนามรับผิดชอบต่อธนาคารในฐานะลูกหนี้ร่วมในการใช้สินเชื่อของบริษัทย่อยในแต่ละคราว

10.	ภาษีเงินได้

ภาษีเงินได้สำหรับงวดสามเดือนสิ้นสุดวันที่ 31 มีนาคม 2563 และ 2562 สรุปได้ดังนี้

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับงวดสามเดือนสิ้นสุดวันที่ 31 มีนาคม 2563 และ 2562 สรุปได้ดังนี้

11.	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไร (ขาดทุน) สำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

กำไรต่อหุ้นปรับลดคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวดกับจำนวนถัวเฉลี่ยถ่วงน้ำหนักของหุ้นสามัญที่บริษัทฯอาจต้องออกเพื่อแปลงหุ้นสามัญเทียบเท่าให้เป็นหุ้นสามัญ โดยสมมติว่าได้มีการแปลงเป็นหุ้นสามัญ ณ วันต้นงวด

กำไรต่อหุ้นขั้นพื้นฐานและกำไรต่อหุ้นปรับลดแสดงการคำนวณได้ดังนี้

ไม่มีการคำนวณกำไรต่อหุ้นปรับลดสำหรับใบสำคัญแสดงสิทธิสำหรับงวดสามเดือนสิ้นสุดวันที่ 31 มีนาคม2563 เนื่องจากทำให้ขาดทุนต่อหุ้นลดลง

12.	ทุนเรือนหุ้น

ในระหว่างงวดมีการจดทะเบียนเพิ่มทุนชำระแล้วจากการใช้สิทธิตามใบสำคัญแสดงสิทธิที่จะซื้อหุ้นสามัญ                              (ESOP-W5) ซึ่งสรุปได้ดังนี้

ณ วันที่ 31 มีนาคม 2563 บริษัทฯได้รับเงินล่วงหน้าค่าหุ้นเพิ่มทุนจากการใช้สิทธิตามใบสำคัญแสดงสิทธิ                ที่จะซื้อหุ้นสามัญ (ESOP-W5) ซึ่งสรุปได้ดังนี้

บริษัทฯได้จดทะเบียนเพิ่มทุนชำระแล้วจากการใช้สิทธิดังกล่าวกับกระทรวงพาณิชย์เมื่อวันที่ 10 เมษายน 2563 โดยมีทุนชำระแล้วหลังจดทะเบียนเพิ่มทุนจำนวน 1,577,426,570 บาท (หุ้นสามัญจำนวน 1,577,426,570 หุ้น มูลค่าตราไว้หุ้นละ 1 บาท)

ณ วันที่ 31 มีนาคม 2563 และ 31 ธันวาคม 2562 บริษัทฯมียอดคงเหลือของใบสำคัญแสดงสิทธิที่จะซื้อ                                     หุ้นสามัญที่จัดสรรให้แก่กรรมการบริหารและ/หรือพนักงานของกลุ่มบริษัทที่ยังไม่ได้ใช้สิทธิเป็นจำนวน 935,000 หน่วย และ 1,298,500 หน่วย ตามลำดับ

13.	ส่วนงานดำเนินงาน

กลุ่มบริษัทดำเนินธุรกิจหลักในส่วนงานดำเนินงานเพียงส่วนงานเดียวคือการผลิตและจำหน่ายผลิตภัณฑ์ยางมะตอยและผลิตภัณฑ์ปิโตรเลียม โดยมีธุรกิจขนส่งทางเรือเป็นธุรกิจสนับสนุนการผลิตและจำหน่ายผลิตภัณฑ์ยางมะตอยและผลิตภัณฑ์ปิโตรเลียม และมีกรรมการบริหารของกลุ่มบริษัทเป็นผู้มีอำนาจตัดสินใจสูงสุดด้านการดำเนินงานของกลุ่มบริษัท ดังนั้น รายได้ กำไรจากการดำเนินงาน และสินทรัพย์ทั้งหมดที่แสดงอยู่ในงบการเงิน จึงถือเป็นการรายงานตามส่วนงานดำเนินงาน กลุ่มบริษัทจึงแสดงข้อมูลจำแนกตามส่วนงานเฉพาะส่วนงานทางภูมิศาสตร์สำหรับงวดสามเดือนสิ้นสุดวันที่ 31 มีนาคม 2563 และ 2562 ดังนี้

กลุ่มบริษัทใช้เกณฑ์ในการกำหนดราคาระหว่างกันตามที่กล่าวไว้ในหมายเหตุประกอบงบการเงินระหว่างกาลข้อ 4

14.		ภาระผูกพันและหนี้สินที่อาจเกิดขึ้น

14.1	ภาระผูกพันเกี่ยวกับรายจ่ายฝ่ายทุน

กลุ่มบริษัทมีรายจ่ายฝ่ายทุนซึ่งเกี่ยวข้องกับการซื้อเครื่องจักร อุปกรณ์ และการก่อสร้างอาคารคงเหลือเป็นจำนวนเงินดังนี้

14.2	ภาระผูกพันเกี่ยวกับสัญญาบริการระยะยาว

14.2.1	ณ วันที่ 31 มีนาคม 2563 กลุ่มบริษัทได้ทำสัญญาจ้างบริการต่างๆ โดยมีจำนวนเงินขั้นต่ำที่ต้องจ่ายในอนาคตในค่าบริการตามสัญญาดังกล่าว ดังนี้

14.2.2	บริษัทฯได้เข้าทำสัญญาเพื่อรับบริการด้านการบริหารและการตลาดและเพื่อรับความรู้ทางวิชาการและ                                     ความช่วยเหลือทางด้านเทคนิคเกี่ยวกับการผลิตแอสฟัลท์ อิมัลชั่นและโมดิฟายด์ แอสฟัลท์ กับ Colas S.A.             ตามเงื่อนไขของสัญญา บริษัทฯต้องจ่ายค่าธรรมเนียมการบริหารเป็นจำนวนเงิน 145,000 ยูโรต่อปี และจ่ายค่าธรรมเนียมสำหรับความช่วยเหลือด้านเทคนิคในอัตราร้อยละ 0.75 ของยอดรายได้รวมของกลุ่มบริษัทสำหรับผลิตภัณฑ์ที่กำหนดไว้ ซึ่งในระหว่างงวดสามเดือนสิ้นสุดวันที่ 31 มีนาคม 2563 และ 2562 บริษัทฯมีค่าใช้จ่ายภายใต้สัญญาดังกล่าวเป็นจำนวนเงินประมาณ 5.1 ล้านบาท และ 14.3 ล้านบาท ตามลำดับ

14.3	ภาระผูกพันเกี่ยวกับสัญญาซื้อน้ำมันดิบ

บริษัทฯมีสัญญาจัดหาน้ำมันดิบซึ่งบริษัทฯจะได้รับน้ำมันดิบจำนวนประมาณ 12 ล้านบาร์เรลต่อปี

14.4	หนังสือค้ำประกันธนาคาร

กลุ่มบริษัทมีหนังสือค้ำประกันที่ออกโดยธนาคารในนามกลุ่มบริษัท ซึ่งเกี่ยวเนื่องกับภาระผูกพัน                               ทางปฏิบัติบางประการตามปกติธุรกิจคงเหลืออยู่เป็นจำนวนเงินดังนี้

15.	ความเสี่ยงจากอัตราแลกเปลี่ยน

กลุ่มบริษัทมียอดคงเหลือของสินทรัพย์และหนี้สินทางการเงินที่เป็นสกุลเงินตราต่างประเทศ ดังนี้

กลุ่มบริษัทมีสัญญาซื้อขายเงินตราต่างประเทศล่วงหน้าซึ่งครบกำหนดภายในหนึ่งปีคงเหลือดังนี้

นอกจากนี้ กลุ่มบริษัทยังมีความเสี่ยงจากการที่มีเงินลงทุนในบริษัทย่อย การร่วมค้าและบริษัทร่วม                                      ในต่างประเทศ เงินให้กู้ยืมแก่บริษัทย่อยในต่างประเทศ และเงินกู้ยืมจากสถาบันการเงิน ซึ่งกลุ่มบริษัทไม่ได้ทำสัญญาป้องกันความเสี่ยงไว้

16.	ตราสารอนุพันธ์ - สัญญาประกันความเสี่ยงราคาสินค้า

ณ วันที่ 31 มีนาคม 2563 และวันที่ 31 ธันวาคม 2562 กลุ่มบริษัทมีสัญญาป้องกันความเสี่ยงราคาสินค้า                                      ซึ่งแสดงในงบแสดงฐานะการเงินตามมูลค่ายุติธรรมคงเหลืออยู่ดังนี้

ตามนโยบายการบัญชีสำหรับการบัญชีป้องกันความเสี่ยงของกระแสเงินสด กลุ่มบริษัทบันทึกรายการกำไรและขาดทุนจากการเปลี่ยนแปลงในมูลค่ายุติธรรมของสัญญาขายล่วงหน้าในกำไรขาดทุนเบ็ดเสร็จอื่นสำหรับงวดสามเดือนสิ้นสุดวันที่ 31 มีนาคม 2563 และ 2562 ดังนี้

17.	ความเสียหายและค่าใช้จ่ายจากเหตุการณ์เพลิงไหม้ที่บริษัทย่อย

ในระหว่างงวดสามเดือนสิ้นสุดวันที่ 31 มีนาคม 2563 บริษัทย่อยมีค่าใช้จ่ายในการดำเนินงานเพิ่มเติมสำหรับการจัดเก็บและขนส่งน้ำมันดิบ และค่าใช้จ่ายที่เกี่ยวข้องอื่นจำนวนรวมประมาณ 1.3 ล้านเหรียญสหรัฐฯหรือเทียบเท่าประมาณ 42 ล้านบาท ค่าใช้จ่ายเหล่านี้บางส่วนจะเกิดขึ้นจนกระทั่งถังเก็บน้ำมันดิบที่เสียหายจะสามารถกลับมาใช้งานได้

ฝ่ายบริหารของกลุ่มบริษัทเชื่อว่ากลุ่มบริษัทจะไม่มีผลขาดทุนอย่างเป็นสาระสำคัญจากเหตุการณ์ดังกล่าว เนื่องจากมีประกันภัยคุ้มครองความเสียหายต่อสินทรัพย์และความเสียหายจากการที่ธุรกิจหยุดชะงัก ปัจจุบันผู้บริหารของกลุ่มบริษัทอยู่ในระหว่างการเจรจาต่อรองค่าสินไหมทดแทนจากบริษัทประกัน

18.	เหตุการณ์ภายหลังรอบระยะเวลารายงาน

เมื่อวันที่ 7 เมษายน 2563 ที่ประชุมสามัญผู้ถือหุ้นของบริษัทฯมีมติอนุมัติให้จ่ายเงินปันผลสำหรับปี 2562 ในอัตราหุ้นละ 1.1 บาท รวมเงินปันผลทั้งสิ้นประมาณ 1,735 ล้านบาท บริษัทฯได้จ่ายเงินปันผลดังกล่าวแล้วเมื่อวันที่ 24 เมษายน 2563

19.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยกรรมการผู้มีอำนาจของบริษัทฯ เมื่อวันที่ 5 พฤษภาคม 2563

| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 7 | การเปิดเผยข้อมูลเครื่องมือทางการเงิน |

| ฉบับที่ 9 | เครื่องมือทางการเงิน |

| มาตรฐานการบัญชี | มาตรฐานการบัญชี |

| ฉบับที่ 32 | การแสดงรายการเครื่องมือทางการเงิน |

| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |

| ฉบับที่ 19 | การชำระหนี้สินทางการเงินด้วยตราสารทุน |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  |  | ผลกระทบจาก | ผลกระทบจาก |  |

|  | 31 ธันวาคม 2562 | มาตรฐาน การรายงาน ทางการเงิน  กลุ่มเครื่องมือ ทางการเงิน | มาตรฐาน การรายงาน ทางการเงิน  ฉบับที่ 16 | 1 มกราคม 2563 |

| งบแสดงฐานะการเงิน |  |  |  |  |

| สินทรัพย์ |  |  |  |  |

| สินทรัพย์หมุนเวียน |  |  |  |  |

| ลูกหนี้การค้าและลูกหนี้อื่น | 5,233,998 | (26,703) | - | 5,207,295 |

| สินทรัพย์ไม่หมุนเวียน |  |  |  |  |

| สินทรัพย์สิทธิการใช้ | - | - | 569,006 | 569,006 |

| สิทธิการเช่า | 287,084 | - | (287,084) | - |

| สินทรัพย์ภาษีเงินได้รอการตัดบัญชี - สุทธิ | 189,312 | 6,398 | - | 195,710 |

|  |  |  |  |  |

| หนี้สินและส่วนของผู้ถือหุ้น |  |  |  |  |

| หนี้สินหมุนเวียน |  |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | - | - | 45,947 | 45,947 |

| หนี้สินไม่หมุนเวียน |  |  |  |  |

| หนี้สินตามสัญญาเช่า - สุทธิจากส่วนที่                 ถึงกำหนดชำระภายในหนึ่งปี | - | - | 235,975 | 235,975 |

|  |  |  |  |  |

| ส่วนของผู้ถือหุ้น |  |  |  |  |

| กำไรสะสม - ยังไม่ได้จัดสรร | 12,183,030 | (20,305) | - | 12,162,725 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  |  | ผลกระทบจาก | ผลกระทบจาก |  |

|  | 31 ธันวาคม 2562 | มาตรฐาน การรายงาน ทางการเงิน กลุ่มเครื่องมือ ทางการเงิน | มาตรฐาน การรายงาน ทางการเงิน ฉบับที่ 16 | 1 มกราคม 2563 |

| งบแสดงฐานะการเงิน |  |  |  |  |

| สินทรัพย์ |  |  |  |  |

| สินทรัพย์หมุนเวียน |  |  |  |  |

| ลูกหนี้การค้าและลูกหนี้อื่น | 4,920,328 | (2,598) | - | 4,917,730 |

| สินทรัพย์ไม่หมุนเวียน |  |  |  |  |

| สินทรัพย์สิทธิการใช้ | - | - | 125,514 | 125,514 |

| สิทธิการเช่า | 2,507 | - | (2,507) | - |

| สินทรัพย์ภาษีเงินได้รอการตัดบัญชี - สุทธิ | 172,751 | 520 | - | 173,271 |

|  |  |  |  |  |

| หนี้สินและส่วนของผู้ถือหุ้น |  |  |  |  |

| หนี้สินหมุนเวียน |  |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | - | - | 19,670 | 19,670 |

| หนี้สินไม่หมุนเวียน |  |  |  |  |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | - | - | 103,337 | 103,337 |

|  |  |  |  |  |

| ส่วนของผู้ถือหุ้น |  |  |  |  |

| กำไรสะสม - ยังไม่ได้จัดสรร | 8,640,022 | (2,078) | - | 8,637,944 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ |

|  | มูลค่าตามหลักการบัญชีเดิม | การจัดประเภทและวัดมูลค่าตามมาตรฐานการรายงานทางการเงิน ฉบับที่ 9 | การจัดประเภทและวัดมูลค่าตามมาตรฐานการรายงานทางการเงิน ฉบับที่ 9 | การจัดประเภทและวัดมูลค่าตามมาตรฐานการรายงานทางการเงิน ฉบับที่ 9 |

|  | มูลค่าตามหลักการบัญชีเดิม | มูลค่ายุติธรรมผ่าน กำไรหรือขาดทุน | มูลค่ายุติธรรมผ่าน กำไรขาดทุนเบ็ดเสร็จอื่น | รวม |

| สินทรัพย์ทางการเงิน ณ วันที่ 1 มกราคม 2563 |  |  |  |  |

| ตราสารอนุพันธ์ - สัญญาประกันความเสี่ยงราคาสินค้า | 165,058 | 165,058 | - | 165,058 |

|  |  |  |  |  |

| หนี้สินทางการเงิน ณ วันที่ 1 มกราคม 2563 |  |  |  |  |

| ตราสารอนุพันธ์ - สัญญาประกันความเสี่ยงราคาสินค้า | 580,800 | 383,761 | 197,039 | 580,800 |



|  |  | (หน่วย: พันบาท) |

|  | งบการเงินรวม | งบการเงิน เฉพาะกิจการ |

| ภาระผูกพันตามสัญญาเช่าที่เปิดเผย ณ วันที่ 31 ธันวาคม 2562 | 257,783 | 131,317 |

| หัก: สัญญาเช่าระยะสั้นและสัญญาเช่าที่สินทรัพย์อ้างอิงมีมูลค่าต่ำ | (14,699) | (12,306) |

| บวก: สิทธิเลือกในการขยายอายุสัญญาเช่า | 157,454 | 77,072 |

| หัก: สัญญาที่พิจารณาเป็นสัญญาบริการ | (73,723) | (63,753) |

| บวก: อื่นๆ | 16,683 | 1,305 |

| หัก: ดอกเบี้ยจ่ายรอตัดบัญชี | (61,576) | (10,628) |

| หนี้สินตามสัญญาเช่า ณ วันที่ 1 มกราคม 2563 | 281,922 | 123,007 |

| ประกอบด้วย |  |  |

| หนี้สินสัญญาเช่าหมุนเวียน | 45,947 | 19,670 |

| หนี้สินสัญญาเช่าไม่หมุนเวียน | 235,975 | 103,337 |



|  |  | (หน่วย: พันบาท) |

|  | งบการเงินรวม | งบการเงินเฉพาะกิจการ |

| ที่ดินและอาคาร | 490,512 | 100,496 |

| เครื่องจักรและอุปกรณ์โรงงาน | 49,734 | - |

| ยานพาหนะ | 28,760 | 25,018 |

| รวมสินทรัพย์สิทธิการใช้ | 569,006 | 125,514 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 4) |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 372,730 | 511,415 | 826,712 | 1,300,331 |

| ค้างชำระ |  |  |  |  |

| ไม่เกิน 3 เดือน | 116,537 | 227,813 | 168,920 | 361,864 |

| 3 - 6 เดือน | 91,242 | 26,962 | 84,832 | 92,963 |

| 6 - 9 เดือน | 27,232 | - | 42,875 | 20,796 |

| 9 - 12 เดือน | - | - | - | 4,469 |

| เกิน 12 เดือนขึ้นไป | - | - | 226,840 | 207,852 |

| รวม | 607,741 | 766,190 | 1,350,179 | 1,988,275 |

| หัก: ค่าเผื่อหนี้สงสัยจะสูญ | - | - | (225,127) | (210,742) |

| รวมลูกหนี้การค้า - กิจการที่เกี่ยวข้องกัน, สุทธิ | 607,741 | 766,190 | 1,125,052 | 1,777,533 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 1,839,636 | 3,513,056 | 1,236,660 | 2,535,804 |

| ค้างชำระ |  |  |  |  |

| ไม่เกิน 3 เดือน | 542,252 | 586,895 | 107,675 | 153,988 |

| 3 - 6 เดือน | 307,986 | 164,381 | 143,245 | 36,566 |

| 6 - 9 เดือน | 89,627 | 92,377 | 28,777 | 35,594 |

| 9 - 12 เดือน | 30,325 | 41,432 | 16,129 | 3,810 |

| เกิน 12 เดือนขึ้นไป | 323,269 | 313,220 | 59,580 | 64,556 |

| รวม | 3,133,095 | 4,711,361 | 1,592,066 | 2,830,318 |

| หัก:	ค่าเผื่อหนี้สงสัยจะสูญ | (338,040) | (299,928) | (74,328) | (66,186) |

| รวมลูกหนี้การค้า - กิจการที่ไม่เกี่ยวข้องกัน, สุทธิ | 2,795,055 | 4,411,433 | 1,517,738 | 2,764,132 |

| รวมลูกหนี้การค้า - สุทธิ | 3,402,796 | 5,177,623 | 2,642,790 | 4,541,665 |

| ลูกหนี้อื่น |  |  |  |  |

| ลูกหนี้กิจการที่เกี่ยวข้องกัน (หมายเหตุ 4) | 31,382 | 17,195 | 396,864 | 341,719 |

| ลูกหนี้ตามสัญญาประกันความเสี่ยงราคาสินค้า | 297,104 | 34,066 | 297,104 | 34,066 |

| ลูกหนี้อื่นๆ | 4,154 | 5,114 | 1,672 | 2,878 |

| รวมลูกหนี้อื่น | 332,640 | 56,375 | 695,640 | 378,663 |

| รวมลูกหนี้การค้าและลูกหนี้อื่น - สุทธิ | 3,735,436 | 5,233,998 | 3,338,430 | 4,920,328 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2563 | 2562 | 2563 | 2562 |  |

| รายการธุรกิจกับบริษัทย่อย |  |  |  |  |  |

| (ตัดออกจากงบการเงินรวมแล้ว) |  |  |  |  |  |

| ขายสินค้าและให้บริการ | - | - | 1,470 | 1,272 | ราคาต้นทุนบวกกำไรส่วนเพิ่ม |

| ค่าเช่าและค่าบริการรับ | - | - | 2 | 3 | ราคาตามสัญญา |

| ค่าความช่วยเหลือด้านเทคนิคและ    การบริหารจัดการรับ | - | - | 15 | 12 | ราคาตามสัญญา |

| ดอกเบี้ยรับ | - | - | 12 | 9 | อัตราร้อยละ 1.0 - 2.5 ต่อปีและ                       อ้างอิงกับอัตรา LIBOR |

| ซื้อสินค้า | - | - | 2 | 4 | ราคาต้นทุนบวกกำไรส่วนเพิ่ม |

| ค่าเช่าและค่าบริการจ่าย | - | - | 949 | 566 | ราคาตามสัญญา |

| รายการธุรกิจกับการร่วมค้า |  |  |  |  |  |

| ขายสินค้าและให้บริการ | 434 | 349 | 434 | 349 | ราคาตลาด/ราคาตามสัญญา |

| รายการธุรกิจกับบริษัทร่วม |  |  |  |  |  |

| ขายสินค้าและให้บริการ | 41 | 44 | 34 | 24 | ราคาตลาด/ราคาตามสัญญา |

| รายการธุรกิจกับบริษัทที่เกี่ยวข้องกัน |  |  |  |  |  |

| ขายสินค้าและให้บริการ | 457 | 326 | 453 | 322 | ราคาตลาด/ราคาตามสัญญา |

| ค่าเช่าและค่าบริการจ่าย | 18 | 19 | 17 | 19 | ราคาตามสัญญา |

| ค่าความช่วยเหลือด้านเทคนิคและ    การบริหารจัดการจ่าย | 5 | 14 | 5 | 14 | ราคาตามสัญญา |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 มีนาคม 2563 | 31 ธันวาคม 2562 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  |  | (ตรวจสอบแล้ว) | (ตรวจสอบแล้ว) |  | (ตรวจสอบแล้ว) |

| ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 3) | ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 3) | ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 3) | ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 3) |  |  |  |

| บริษัทย่อย | - | - | - | - | 1,154,274 | 1,576,406 |

| การร่วมค้า | 254,717 | 254,717 | 443,250 | 443,250 | 239,647 | 441,348 |

| บริษัทร่วม | 224,836 | 224,836 | 182,968 | 182,968 | 194,833 | 160,163 |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 159,570 | 159,570 | 157,167 | 157,167 | 158,289 | 152,077 |

| รวมลูกหนี้การค้าและลูกหนี้อื่น - กิจการที่เกี่ยวข้องกัน | 639,123 | 639,123 | 783,385 | 783,385 | 1,747,043 | 2,329,994 |

| หัก: ค่าเผื่อหนี้สงสัยจะสูญ | - | - | - | - | (225,127) | (210,742) |

| รวมลูกหนี้การค้าและลูกหนี้อื่น - กิจการที่เกี่ยวข้องกัน, สุทธิ | 639,123 | 639,123 | 783,385 | 783,385 | 1,521,916 | 2,119,252 |

|  |  |  |  |  |  |  |

| เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |  |  |

| บริษัทย่อย | - | - | - | - | 48,000 | 13,000 |

| รวมเงินให้กู้ยืมระยะสั้นแก่กิจการที่เกี่ยวข้องกัน | - | - | - | - | 48,000 | 13,000 |

|  |  |  |  |  |  |  |

| เงินให้กู้ยืมระยะยาวแก่กิจการที่เกี่ยวข้องกัน |  |  |  |  |  |  |

| บริษัทย่อย | - | - | - | - | 1,564,043 | 1,479,030 |

| รวมเงินให้กู้ยืมระยะยาวแก่กิจการที่เกี่ยวข้องกัน | - | - | - | - | 1,564,043 | 1,479,030 |

|  |  |  |  |  |  |  |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 7) | เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 7) |  |  |  |  |  |

| บริษัทย่อย | - | - | - | - | 1,560,992 | 1,368,406 |

| การร่วมค้า | - | - | 244 | 244 | - | 244 |

| บริษัทร่วม | - | - | 63 | 63 | - | 4 |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 92,924 | 92,924 | 81,058 | 81,058 | 91,479 | 79,582 |

| รวมเจ้าหนี้การค้าและเจ้าหนี้อื่น - กิจการที่เกี่ยวข้องกัน | 92,924 | 92,924 | 81,365 | 81,365 | 1,652,471 | 1,448,236 |

|  |  |  |  |  |  |  |

| เงินกู้ยืมระยะสั้นจากกิจการที่เกี่ยวข้องกัน |  |  |  |  |  |  |

| บริษัทย่อย | - | - | - | - | 160,000 | 160,000 |

| รวมเงินกู้ยืมระยะสั้นจากกิจการที่เกี่ยวข้องกัน | - | - | - | - | 160,000 | 160,000 |

|  |  |  |  |  |  |  |

| เงินกู้ยืมระยะยาวจากกิจการที่เกี่ยวข้องกัน |  |  |  |  |  |  |

| บริษัทที่เกี่ยวข้องกัน (ผู้ถือหุ้นของบริษัทย่อย) | 6,766 | 6,766 | 6,343 | 6,343 | - | - |

| รวมเงินกู้ยืมระยะยาวจากกิจการที่เกี่ยวข้องกัน | 6,766 | 6,766 | 6,343 | 6,343 | - | - |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินรวม | งบการเงินรวม | งบการเงินรวม |

| ชื่อบริษัท | ลักษณะความสัมพันธ์ | ยอดคงเหลือ ณ วันที่ 31 ธันวาคม 2562 | ผลต่างของอัตราแลกเปลี่ยนจากการแปลงค่างบการเงิน | ยอดคงเหลือ ณ วันที่ 31 มีนาคม 2563 |

|  |  | (ตรวจสอบแล้ว) |  |  |

| เงินกู้ยืมระยะยาวจากกิจการที่เกี่ยวข้องกัน |  |  |  |  |

| Zhenjiang Highway Materials Company | ผู้ถือหุ้นของบริษัทย่อย | 6,343 | 423 | 6,766 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| ชื่อบริษัท | ลักษณะความสัมพันธ์ | ยอดคงเหลือ ณ วันที่ 31 ธันวาคม 2562 | เพิ่มขึ้น ระหว่างงวด | กำไรจากอัตราแลกเปลี่ยน | ยอดคงเหลือ ณ วันที่ 31 มีนาคม 2563 |

|  |  | (ตรวจสอบแล้ว) |  |  |  |

| เงินให้กู้ยืมระยะสั้นแก่กิจการที่เกี่ยวข้องกัน | เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัท อัลฟ่า มารีไทม์ จำกัด | บริษัทย่อย | 13,000 | - | - | 13,000 |

| บริษัท ทิปโก้มารีไทม์ จำกัด | บริษัทย่อย | - | 35,000 | - | 35,000 |

| รวม |  | 13,000 | 35,000 | - | 48,000 |

|  |  |  |  |  |  |

| เงินให้กู้ยืมระยะยาวแก่กิจการที่เกี่ยวข้องกัน | เงินให้กู้ยืมระยะยาวแก่กิจการที่เกี่ยวข้องกัน |  |  |  |  |

| AD Shipping Pte. Ltd. | บริษัทย่อย | 178,559 | - | 15,105 | 193,664 |

| Reta Link Pte. Ltd. | บริษัทย่อย | 599,958 | - | 10,650 | 610,608 |

| Pacific Bitumen Shipping Pte. Ltd. | บริษัทย่อย | 700,513 | - | 59,258 | 759,771 |

| รวม |  | 1,479,030 | - | 85,013 | 1,564,043 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2563 | 2562 | 2563 | 2562 |

| ผลประโยชน์ระยะสั้น | 38 | 38 | 35 | 34 |

| ผลประโยชน์หลังออกจากงาน | 1 | 1 | 1 | 1 |

| รวม | 39 | 39 | 36 | 35 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2563 | 13,490 | 5,881 |

| รายการบัญชีปรับลดราคาทุนของสินค้าคงเหลือให้เป็น                                      มูลค่าสุทธิที่จะได้รับระหว่างงวด | 2,163,104 | 2,388,687 |

| ผลต่างของอัตราแลกเปลี่ยนจากการแปลงค่างบการเงิน | 599 | - |

| ยอดคงเหลือ ณ วันที่ 31 มีนาคม 2563 | 2,177,193 | 2,394,568 |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2563 | 8,285,712 | 984,241 |

| ซื้อเพิ่มระหว่างงวด - ราคาทุน | 150,509 | 17,176 |

| จำหน่าย/ตัดจำหน่ายระหว่างงวด - มูลค่าสุทธิตามบัญชี         ณ วันที่จำหน่าย/ตัดจำหน่าย | (1,314) | (330) |

| ค่าเสื่อมราคาสำหรับงวด | (198,514) | (32,468) |

| ผลต่างของอัตราแลกเปลี่ยนจากการแปลงค่างบการเงิน | 422,277 | - |

| มูลค่าสุทธิตามบัญชี ณ วันที่ 31 มีนาคม 2563 | 8,658,670 | 968,619 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่เกี่ยวข้องกัน (หมายเหตุ 4) | 1,634 | 2,037 | 1,494,104 | 1,326,321 |

| เจ้าหนี้การค้า - กิจการที่ไม่เกี่ยวข้องกัน | 1,802,750 | 5,435,791 | 1,666,831 | 5,265,585 |

| เจ้าหนี้กิจการที่เกี่ยวข้องกัน (หมายเหตุ 4) | 91,290 | 79,328 | 158,367 | 121,915 |

| เจ้าหนี้ตามสัญญาประกันความเสี่ยงราคาสินค้า | 148,612 | 8,101 | 148,612 | 8,102 |

| เจ้าหนี้อื่นและค่าใช้จ่ายค้างจ่าย | 761,721 | 790,858 | 314,990 | 366,138 |

| รวมเจ้าหนี้การค้าและเจ้าหนี้อื่น | 2,806,007 | 6,316,115 | 3,782,904 | 7,088,061 |



| (หน่วย: พันบาท) | (หน่วย: พันบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2563 | 74,312 |

| จ่ายคืนเงินกู้ | (8,183) |

| ขาดทุนจากอัตราแลกเปลี่ยนที่ยังไม่เกิดขึ้นจริง | 6,096 |

| ยอดคงเหลือ ณ วันที่ 31 มีนาคม 2563 | 72,225 |

| หัก: ส่วนที่ถึงกำหนดชำระภายในหนึ่งปี | (43,335) |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | 28,890 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |

| สินทรัพย์สิทธิการใช้ - สุทธิ | 133 | - |

| สิทธิการเช่า - สุทธิ | - | 124 |

| ที่ดิน อาคาร และอุปกรณ์ - สุทธิ | 2,924 | 2,683 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2563 | 2562 | 2563 | 2562 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลสำหรับงวด | (70,121) | (93,751) | (13,503) | (43,388) |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 246,520 | (11,924) | 265,100 | (25,988) |

| ภาษีเงินได้ที่แสดงอยู่ในงบกำไรขาดทุนเบ็ดเสร็จ | 176,399 | (105,675) | 251,597 | (69,376) |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ |

|  | 2563 | 2562 |

| ภาษีเงินได้รอการตัดบัญชีที่เกี่ยวข้องกับการเปลี่ยนแปลงในมูลค่ายุติธรรมของตราสารอนุพันธ์สำหรับการป้องกันความเสี่ยงในกระแสเงินสด | (39,408) | 20,751 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  |  |  | จำนวนหุ้นสามัญถัวเฉลี่ย | จำนวนหุ้นสามัญถัวเฉลี่ย |  |  |

|  | กำไร (ขาดทุน) สำหรับงวด | กำไร (ขาดทุน) สำหรับงวด | ถ่วงน้ำหนัก | ถ่วงน้ำหนัก | กำไร (ขาดทุน) ต่อหุ้น | กำไร (ขาดทุน) ต่อหุ้น |

|  | 2563 | 2562 | 2563 | 2562 | 2563 | 2562 |

|  | (พันบาท) | (พันบาท) | (พันหุ้น) | (พันหุ้น) | (บาท) | (บาท) |

| กำไรต่อหุ้นขั้นพื้นฐาน |  |  |  |  |  |  |

| กำไร (ขาดทุน) ส่วนที่เป็นของผู้ถือหุ้นของบริษัทฯ | (783,720) | 717,676 | 1,577,067 | 1,574,842 | (0.50) | 0.46 |

| ผลกระทบของหุ้นสามัญเทียบเท่าปรับลด |  |  |  |  |  |  |

| ESOP-W4 | - | - | - | 314 |  |  |

| ESOP-W5 | - | - | 745 | 1,567 |  |  |

|  | - | - | 745 | 1,881 |  |  |

| กำไรต่อหุ้นปรับลด |  |  |  |  |  |  |

| กำไร (ขาดทุน) ที่เป็นของผู้ถือหุ้นสามัญ                       สมมติว่ามีการใช้สิทธิซื้อหุ้นสามัญ   จากใบสำคัญแสดงสิทธิ | (783,720) | 717,676 | 1,577,812 | 1,576,723 | ปรับเพิ่ม | 0.46 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  |  |  | จำนวนหุ้นสามัญถัวเฉลี่ย | จำนวนหุ้นสามัญถัวเฉลี่ย |  |  |

|  | กำไร (ขาดทุน) สำหรับงวด | กำไร (ขาดทุน) สำหรับงวด | ถ่วงน้ำหนัก | ถ่วงน้ำหนัก | กำไร (ขาดทุน) ต่อหุ้น | กำไร (ขาดทุน) ต่อหุ้น |

|  | 2563 | 2562 | 2563 | 2562 | 2563 | 2562 |

|  | (พันบาท) | (พันบาท) | (พันหุ้น) | (พันหุ้น) | (บาท) | (บาท) |

| กำไรต่อหุ้นขั้นพื้นฐาน |  |  |  |  |  |  |

| กำไร (ขาดทุน) ส่วนที่เป็นของผู้ถือหุ้นของบริษัทฯ | (982,068) | 605,886 | 1,577,067 | 1,574,842 | (0.62) | 0.38 |

| ผลกระทบของหุ้นสามัญเทียบเท่าปรับลด |  |  |  |  |  |  |

| ESOP-W4 | - | - | - | 314 |  |  |

| ESOP-W5 | - | - | 745 | 1,567 |  |  |

|  | - | - | 745 | 1,881 |  |  |

| กำไรต่อหุ้นปรับลด |  |  |  |  |  |  |

| กำไร (ขาดทุน) ที่เป็นของผู้ถือหุ้นสามัญ                       สมมติว่ามีการใช้สิทธิซื้อหุ้นสามัญ    จากใบสำคัญแสดงสิทธิ | (982,068) | 605,886 | 1,577,812 | 1,576,723 | ปรับเพิ่ม | 0.38 |



| จำนวนใบสำคัญแสดงสิทธิที่ถูกใช้สิทธิ (หน่วย) | 300,000 |

| จำนวนหุ้นสามัญใหม่ที่จัดสรร (หุ้น) | 300,000 |

| จำนวนเงินรับจากการใช้สิทธิ (บาท) | 2,571,000 |

| วันที่จดทะเบียนเพิ่มทุน | 10 มกราคม 2563 |

| ทุนชำระแล้วหลังจดทะเบียนเพิ่มทุน | 1,577,063,070 บาท  (หุ้นสามัญจำนวน 1,577,063,070 หุ้น มูลค่าหุ้นละ 1 บาท) |



|  | ESOP-W5 |

| จำนวนใบสำคัญแสดงสิทธิที่ถูกใช้สิทธิ (หน่วย) | 363,500 |

| จำนวนหุ้นสามัญใหม่ที่จัดสรร (หุ้น) | 363,500 |

| จำนวนเงินรับจากการใช้สิทธิ (บาท) | 3,115,195 |



|  |  |  |  |  |  |  | (หน่วย: ล้านบาท) | (หน่วย: ล้านบาท) |

|  | ส่วนงานที่ตั้งอยู่ในประเทศ | ส่วนงานที่ตั้งอยู่ในประเทศ | ส่วนงานที่ตั้งอยู่ในต่างประเทศ | ส่วนงานที่ตั้งอยู่ในต่างประเทศ | การตัดรายการบัญชี ระหว่างกัน | การตัดรายการบัญชี ระหว่างกัน | งบการเงินรวม | งบการเงินรวม |

|  | 2563 | 2562 | 2563 | 2562 | 2563 | 2562 | 2563 | 2562 |

| รายได้จากภายนอก | 3,535 | 5,817 | 1,576 | 1,274 | - | - | 5,111 | 7,091 |

| รายได้ระหว่างส่วนงาน | 1,464 | 1,146 | 742 | 7 | (2,206) | (1,153) | - | - |

| รายได้ทั้งสิ้น | 4,999 | 6,963 | 2,318 | 1,281 | (2,206) | (1,153) | 5,111 | 7,091 |

| กำไร (ขาดทุน) จากการดำเนินงาน ตามส่วนงาน | (849) | 715 | 71 | 11 | (6) | (8) | (784) | 718 |



|  |  |  | (หน่วย: ล้าน) | (หน่วย: ล้าน) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| สกุลเงิน | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| บาท | 47 | 55 | 33 | 39 |

| ริงกิตมาเลเซีย | 40 | 48 | - | - |

| เวียดนามดอง | 12,105 | 12,251 | - | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

| จ่ายชำระภายใน | งบการเงินรวม | งบการเงินเฉพาะกิจการ |

| 1 ปี | 44 | 37 |

| 2 ถึง 5 ปี | 26 | 23 |



|  |  |  | (หน่วย: ล้าน) | (หน่วย: ล้าน) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| สกุลเงิน | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| บาท | 3 | 3 | 2 | 2 |

| ริงกิตมาเลเซีย | 9 | 9 | - | - |

| เหรียญสหรัฐอเมริกา | - | 12 | - | 12 |



|  | งบการเงินรวม | งบการเงินรวม | งบการเงินรวม | งบการเงินรวม |  |  |

| สกุลเงิน | สินทรัพย์ทางการเงิน | สินทรัพย์ทางการเงิน | หนี้สินทางการเงิน | หนี้สินทางการเงิน | อัตราแลกเปลี่ยนเฉลี่ย | อัตราแลกเปลี่ยนเฉลี่ย |

|  | 31 มีนาคม 2563 | 31 ธันวาคม                       2562 | 31 มีนาคม 2563 | 31 ธันวาคม                       2562 | 31 มีนาคม    2563 | 31 ธันวาคม                       2562 |

|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) | (บาทต่อหน่วยเงินตราต่างประเทศ) |

|  |  | (ตรวจสอบแล้ว) |  | (ตรวจสอบแล้ว) |  | (ตรวจสอบแล้ว) |

| เหรียญสหรัฐอเมริกา | 32 | 76 | 35 | 163 | 32.7 | 30.2 |

| ยูโร | - | - | 2 | 1 | 36.0 | 33.7 |

| เยนญี่ปุ่น | - | - | 4 | 7 | 0.3 | 0.3 |

| ริงกิตมาเลเซีย | 10 | 8 | 21 | 23 | 7.6 | 7.3 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |  |  |

| สกุลเงิน | สินทรัพย์ทางการเงิน | สินทรัพย์ทางการเงิน | หนี้สินทางการเงิน | หนี้สินทางการเงิน | อัตราแลกเปลี่ยนเฉลี่ย | อัตราแลกเปลี่ยนเฉลี่ย |

|  | 31 มีนาคม 2563 | 31 ธันวาคม                       2562 | 31 มีนาคม 2563 | 31 ธันวาคม                       2562 | 31 มีนาคม    2563 | 31 ธันวาคม                       2562 |

|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) | (บาทต่อหน่วยเงินตราต่างประเทศ) |

|  |  | (ตรวจสอบแล้ว) |  | (ตรวจสอบแล้ว) |  | (ตรวจสอบแล้ว) |

| เหรียญสหรัฐอเมริกา | 91 | 151 | 51 | 185 | 32.7 | 30.2 |

| ยูโร | - | - | 2 | 1 | 36.0 | 33.7 |

| เรนมินบิ | 50 | 50 | 1 | - | 4.6 | 4.3 |

| ริงกิตมาเลเซีย | - | - | 3 | 5 | 7.6 | 7.3 |

| อินโดนีเซียรูเปีย | - | - | 26 | 26 | 0.0020 | 0.0022 |



| ณ วันที่ 31 มีนาคม 2563 | ณ วันที่ 31 มีนาคม 2563 | ณ วันที่ 31 มีนาคม 2563 | ณ วันที่ 31 มีนาคม 2563 | ณ วันที่ 31 มีนาคม 2563 | ณ วันที่ 31 มีนาคม 2563 | ณ วันที่ 31 มีนาคม 2563 |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | อัตราแลกเปลี่ยนตามสัญญาของ | อัตราแลกเปลี่ยนตามสัญญาของ |

| สกุลเงิน | จำนวนที่ขาย | จำนวนที่ซื้อ | จำนวนที่ขาย | จำนวนที่ซื้อ | จำนวนที่ขาย | จำนวนที่ซื้อ |

|  | (ล้าน) | (ล้าน) | (ล้าน) | (ล้าน) | (ต่อ 1 หน่วยเงินตราต่างประเทศ) | (ต่อ 1 หน่วยเงินตราต่างประเทศ) |

| เหรียญสหรัฐอเมริกา | 43 | 8 | 43 | 7 | 30.0 - 32.8 บาท | 31.1 - 32.7 บาท |

| เหรียญสหรัฐอเมริกา | - | 3 | - | - | - | 23,452 - 23,651 เวียดนามดอง |

| เหรียญสหรัฐอเมริกา | - | 3 | - | - | - | 14,525 - 15,617 อินโดนีเซียรูเปีย |

| ยูโร | - | 10 | - | 10 | - | 34.9 - 35.5 บาท |



| ณ วันที่ 31 ธันวาคม 2562 (ตรวจสอบแล้ว) | ณ วันที่ 31 ธันวาคม 2562 (ตรวจสอบแล้ว) | ณ วันที่ 31 ธันวาคม 2562 (ตรวจสอบแล้ว) | ณ วันที่ 31 ธันวาคม 2562 (ตรวจสอบแล้ว) | ณ วันที่ 31 ธันวาคม 2562 (ตรวจสอบแล้ว) | ณ วันที่ 31 ธันวาคม 2562 (ตรวจสอบแล้ว) | ณ วันที่ 31 ธันวาคม 2562 (ตรวจสอบแล้ว) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | อัตราแลกเปลี่ยนตามสัญญาของ | อัตราแลกเปลี่ยนตามสัญญาของ |

| สกุลเงิน | จำนวนที่ขาย | จำนวนที่ซื้อ | จำนวนที่ขาย | จำนวนที่ซื้อ | จำนวนที่ขาย | จำนวนที่ซื้อ |

|  | (ล้าน) | (ล้าน) | (ล้าน) | (ล้าน) | (ต่อ 1 หน่วยเงินตราต่างประเทศ) | (ต่อ 1 หน่วยเงินตราต่างประเทศ) |

| เหรียญสหรัฐอเมริกา | 90 | 11 | 90 | 10 | 30.0 - 30.3 บาท | 30.1 - 30.4 บาท |

| เหรียญสหรัฐอเมริกา | - | 12 | - | - | - | 23,200 - 23,230 เวียดนามดอง |

| เหรียญสหรัฐอเมริกา | - | 9 | - | - | - | 14,012 - 14,226 อินโดนีเซียรูเปีย |

| เหรียญสหรัฐอเมริกา | - | 4 | - | - | - | 4.1 - 4.2                     ริงกิตมาเลเซีย |



|  |  | (หน่วย: ล้านบาท) | (หน่วย: ล้านบาท) |

| ประเภทสัญญา | ประเภทสินค้า | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ |

|  |  | 31 มีนาคม 2563 | 31 ธันวาคม 2562 |

|  |  |  | (ตรวจสอบแล้ว) |

| สินทรัพย์ตราสารอนุพันธ์ - สัญญาประกันความเสี่ยงราคาสินค้า | สินทรัพย์ตราสารอนุพันธ์ - สัญญาประกันความเสี่ยงราคาสินค้า |  |  |

| สัญญาขายล่วงหน้า (Forward contract) | น้ำมันดิบ | 351 | - |

| สัญญาขายล่วงหน้า (Forward contract) | ผลิตภัณฑ์ปิโตรเลียม | 1,496 | - |

| สัญญาซื้อล่วงหน้า (Forward contract) | น้ำมันดิบ | - | 16 |

| สัญญาซื้อล่วงหน้า (Forward contract) | ผลิตภัณฑ์ปิโตรเลียม | - | 149 |

| รวมสินทรัพย์ตราสารอนุพันธ์ - สัญญาประกันความเสี่ยงราคาสินค้า | รวมสินทรัพย์ตราสารอนุพันธ์ - สัญญาประกันความเสี่ยงราคาสินค้า | 1,847 | 165 |

|  |  |  |  |

| หนี้สินตราสารอนุพันธ์ - สัญญาประกันความเสี่ยงราคาสินค้า | หนี้สินตราสารอนุพันธ์ - สัญญาประกันความเสี่ยงราคาสินค้า |  |  |

| สัญญาขายล่วงหน้า (Forward contract) | น้ำมันดิบ | - | 253 |

| สัญญาขายล่วงหน้า (Forward contract) | ผลิตภัณฑ์ปิโตรเลียม | - | 321 |

| สัญญาซื้อล่วงหน้า (Forward contract) | น้ำมันดิบ | 303 | 6 |

| สัญญาซื้อล่วงหน้า (Forward contract) | ผลิตภัณฑ์ปิโตรเลียม | 655 | 1 |

| รวมหนี้สินตราสารอนุพันธ์ - สัญญาประกันความเสี่ยงราคาสินค้า | รวมหนี้สินตราสารอนุพันธ์ - สัญญาประกันความเสี่ยงราคาสินค้า | 958 | 581 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ |

|  | 2563 | 2562 |

| กำไร (ขาดทุน) จากการเปลี่ยนแปลงในมูลค่ายุติธรรมของสัญญาขายล่วงหน้าในกำไรขาดทุนเบ็ดเสร็จอื่น | 197 | (541) |